INSTITUT RUĐER BOŠKOVIĆ

Upravno vijeće

Broj: 010-5543/1-2021.ah

Zagreb, 16. rujna 2021. godine

**Z A P I S N I K**

**s 25. sjednice Upravnog vijeća Instituta Ruđer Bošković**

**održane elektroničkim putem 16. rujna 2021. godine**

Razlog održavanja sjednice Upravnog vijeća (UV) elektroničkim putem je žurna potreba sklapanja Ugovora Ad. 1. te žurnosti nabavke robe Ad. 2. Vrijednost oba ugovora prelazi 1.000.000,00 kuna.

U Pozivu na sjednicu predložen je sljedeći Dnevni red:

1. Davanje suglasnosti za sklapanje Ugovora o pružanju usluge „Usluga kartiranja obalnih i pridnenih morskih staništa u obalnom moru RH i pridnenih morskih staništa u hrvatskom epikontinentalnom pojasu u sklopu OPKK projekta Kartiranje obalnih i pridnenih morskih staništa na području Jadranskog mora pod nacionalnom jurisdikcijom“ za:

* Grupu 1: Usluga kartiranja područja obalnog mora i
* Grupu 2: Usluga kartiranja područja epikontinentalnog pojasa,

između Ministarstva gospodarstava i održivog razvoja s jedne strane i Zajednice ponuditelja u sastavu: Oikon d.o.o., Institut za oceanografiju i ribarstvo, Hrvatski geološki institut, Geodetski fakultet Sveučilišta u Zagrebu i Institut Ruđer Bošković

2. Davanje suglasnosti za sklapanje Ugovora o javnoj nabavi s ponuditeljem KEFO d.o.o. za predmet nabave: Laboratorijsko posuđe i pribor za BioProspecting – ponovljeni postupak za: Grupa 1. Plastično laboratorijsko suđe i pribor

Članovima Upravnog vijeća dostavljeni su sljedeći materijali:

* Prijedlog za davanje suglasnosti za sklapanje Ugovora o pružanju usluge „Usluga kartiranja obalnih i pridnenih morskih staništa u obalnom moru RH i pridnenih morskih staništa u hrvatskom epikontinentalnom pojasu u sklopu OPKK projekta Kartiranje obalnih i pridnenih morskih staništa na području Jadranskog mora pod nacionalnom jurisdikcijom“ za:
* Grupu 1: Usluga kartiranja područja obalnog mora i
* Grupu 2: Usluga kartiranja područja epikontinentalnog pojasa

između Ministarstva gospodarstava i održivog razvoja s jedne strane i Zajednice ponuditelja u sastavu: Oikon d.o.o., Institut za oceanografiju i ribarstvo, Hrvatski geološki institut, Geodetski fakultet Sveučilišta u Zagrebu i Institut Ruđer Bošković

* Ugovor za Grupu 1: Usluga kartiranja područja obalnog mora
* Ugovor za Grupu 2: Usluga kartiranja područja epikontinentalnog pojasa
* Sporazum zajednice gospodarskih subjekata i Dodatak 1 Sporazumu za Grupu 1: Usluga kartiranja područja obalnog mora
* Sporazum zajednice gospodarskih subjekata i Dodatak 1 Sporazumu za Grupu 2: Usluga kartiranja područja epikontinentalnog pojasa
* Prijedlog za davanje suglasnosti za sklapanje Ugovora o javnoj nabavi - Laboratorijsko posuđe i pribor za BioProspecting: Grupa 1. Plastično laboratorijsko suđe i pribor
* Odluka o odabiru – Laboratorijsko posuđe i pribor za BioProspecting: Grupa 1. Plastično laboratorijsko suđe i pribor
* Zapisnik o pregledu i ocjeni ponuda – Laboratorijsko posuđe i pribor za BioProspecting: Grupa 1. Plastično laboratorijsko suđe i pribor,

zajedno s prijedlogom Odluke o davanju suglasnosti za sklapanje ugovora o pružanju usluge i prijedlogom Odluke o davanju suglasnosti za sklapanje ugovora o javnoj nabavi po točkama Dnevnog reda, o kojima su članovi UV-a glasovali putem elektroničke pošte.

Elektroničkom glasovanju pristupili su sljedeći članovi UV-a: prof.dr.sc. Boris Labar, dr.sc. Hrvoje Meštrić, prof.dr.sc. Mirko Planinić, prof.dr.sc. Rajka Jurdana Šepić, prof.dr.sc. Neven Vrček, dr.sc. Igor Weber, dr.sc. Ivo Piantanida

**Ad 1.**

Na temelju odredbe članka 24. stavka 6. Statuta Instituta Ruđer Bošković u predmetu sklapanja ugovora o pružanju usluge, Upravno vijeće Instituta Ruđer Bošković jednoglasno je donijelo sljedeću

**ODLUKU**

**o davanju suglasnosti za sklapanje ugovora o pružanju usluge**

Daje se suglasnost ravnatelju Instituta Ruđer Bošković dr. sc. Davidu Matthew Smithu za sklapanje Ugovora o pružanju usluge „Usluga kartiranja obalnih i pridnenih morskih staništa u obalnom moru RH i pridnenih morskih staništa u hrvatskom epikontinentalnom pojasu u sklopu OPKK projekta Kartiranje obalnih i pridnenih morskih staništa na području Jadranskog mora pod nacionalnom jurisdikcijom“ za:

* Grupu 1: Usluga kartiranja područja obalnog mora i
* Grupu 2: Usluga kartiranja područja epikontinentalnog pojasa

između Ministarstva gospodarstava i održivog razvoja s jedne strane i Zajednice ponuditelja u sastavu: Oikon d.o.o., Institut za oceanografiju i ribarstvo, Hrvatski geološki institut, Geodetski fakultet Sveučilišta u Zagrebu i Institut Ruđer Bošković .

Odluka je sastavni dio ovog Zapisnika.

**Ad 2.**

Na temelju odredbe članka 24. stavka 6. Statuta Instituta Ruđer Bošković u predmetu sklapanja ugovora o javnoj nabavi, Upravno vijeće Instituta Ruđer Bošković jednoglasno je donijelo sljedeću

**ODLUKU**

**o davanju suglasnosti za sklapanje ugovora o javnoj nabavi**

Daje se suglasnost ravnatelju Instituta Ruđer Bošković dr. sc. Davidu Matthew Smithu za sklapanje Ugovora o javnoj nabavi na temelju ponude ponuditelja KEFO d.o.o., Nikole Tesle 10, 44000 Sisak, na iznos od 832.186,67 HRK bez PDV-a, a s PDV-om ukupno 1.040.233,34 HRK, za predmet nabave: Laboratorijsko posuđe i pribor za BioProspecting – ponovljeni postupak za: Grupa 1. Plastično laboratorijsko suđe i pribor.

Odluka je sastavni dio ovog Zapisnika.

Zapisničarka Predsjednik Upravnog vijeća

Ana Horvat, dipl.iur. prof.dr.sc. Boris Labar

INSTITUT RUĐER BOŠKOVIĆ

ZAGREB

Upravno vijeće

Broj: 010-5468/2-2021.ah

U Zagrebu, 16. rujna 2021.

Na temelju odredbe članka 24. stavka 6. Statuta Instituta Ruđer Bošković, u predmetu sklapanja ugovora o pružanju usluge, Upravno vijeće Instituta Ruđer Bošković je na 25. sjednici održanoj elektroničkim putem dana 16. rujna 2021. godine donijelo sljedeću

**ODLUKU**

**o davanju suglasnosti za sklapanje ugovora o pružanju usluge**

Daje se suglasnost ravnatelju Instituta Ruđer Bošković dr. sc. Davidu Matthew Smithu za sklapanje Ugovora o pružanju usluge „Usluga kartiranja obalnih i pridnenih morskih staništa u obalnom moru RH i pridnenih morskih staništa u hrvatskom epikontinentalnom pojasu u sklopu OPKK projekta Kartiranje obalnih i pridnenih morskih staništa na području Jadranskog mora pod nacionalnom jurisdikcijom“ za:

* Grupu 1: Usluga kartiranja područja obalnog mora i
* Grupu 2: Usluga kartiranja područja epikontinentalnog pojasa

između Ministarstva gospodarstava i održivog razvoja s jedne strane i Zajednice ponuditelja u sastavu: Oikon d.o.o., Institut za oceanografiju i ribarstvo, Hrvatski geološki institut, Geodetski fakultet Sveučilišta u Zagrebu i Institut Ruđer Bošković.

**O b r a z l o ž e nj e**

Institut Ruđer Bošković sudjelovao je kao član Zajednice ponuditelja u sastavu: Oikon d.o.o., Institut za oceanografiju i ribarstvo, Hrvatski geološki institut, Geodetski fakultet Sveučilišta u Zagrebu i Institut Ruđer Bošković sa zajedničkom ponudom u postupku javne nabave naručitelja Ministarstva gospodarstava i održivog razvoja, za predmet nabave „Usluga kartiranja obalnih i pridnenih morskih staništa u obalnom moru RH i pridnenih morskih staništa u hrvatskom epikontinentalnom pojasu u sklopu OPKK projekta Kartiranje obalnih i pridnenih morskih staništa na području Jadranskog mora pod nacionalnom jurisdikcijom“ za:

* Grupu 1: Usluga kartiranja područja obalnog mora i
* Grupu 2: Usluga kartiranja područja epikontinentalnog pojasa,

te je ponuda navedene Zajednice ponuditelja odabrana temeljem provedenog postupka javne nabave.

Ukupna vrijednost Ugovora za Grupu 1 iznosi 56.195.000, 00 HRK bez PDV-a, s PDV-om ukupno 70.243.750,00 HRK, a za Grupu 2 iznosi 9.635.000,00 HRK bez PDV-a, s PDV-om ukupno 12.043.750,00 HRK. Sporazumima zajednice gospodarskih subjekata i njihovim Dodacima za Grupu 1 i Grupu 2 predviđeni su udjeli članova zajednice u pružanju ugovorene usluge na način da Institut Ruđer Bošković sudjeluje u obje Grupe s 3,12 % vrijednosti Ugovora, što odgovara iznosu od 1.753.284,00 HRK bez PDV-a za Grupu 1 odnosno iznosu od 300.612,00 HRK bez PDV-a za Grupu 2.

Zajednica ponuditelja je obvezna dostaviti jamstvo za uredno ispunjenje ugovora u korist Ministarstva gospodarstva i održivog razvoja u visini od 5% vrijednosti ugovora bez PDV-a, u obliku bankarske garancije. Visina jamstva koja otpada na Institut Ruđer Bošković kao člana Zajednice ponuditelja je 87.664,20 HRK za Grupu 1, odnosno 15.030,60 HRK za Grupu 2.

S obzirom da, temeljem članka 24. stavak 6. Statuta Instituta, ugovore u pravnom prometu čija vrijednost prelazi 1.000.000,00 kuna ravnatelj može sklapati samo uz prethodnu suglasnost Upravnog vijeća, daje se suglasnost za sklapanje ugovora kao je što navedeno u izreci ove Odluke.

Predsjednik Upravnog vijeća

prof. dr. sc. Boris Labar

Dostaviti:

1. Odjel za projekte i transfer znanja
2. Pismohrana UV

INSTITUT RUĐER BOŠKOVIĆ

ZAGREB

UPRAVNO VIJEĆE

Broj: 010-5469/2-2021.

U Zagrebu, 16. rujna 2021.

Na temelju odredbe članka 24. stavak 6. Statuta Instituta Ruđer Bošković, u predmetu sklapanja okvirnog sporazuma o javnoj nabavi, Upravno vijeće Instituta Ruđer Bošković je na 25. sjednici održanoj elektroničkim putem dana 16. rujna 2021. godine donijelo sljedeću

**ODLUKU**

o davanju suglasnosti za sklapanje okvirnog sporazuma s ponuditeljem KEFO d.o.o., Nikole Tesle 10, 44000 Sisak, Hrvatska, za predmet nabave: **Laboratorijsko posuđe i pribor za BioProspecting** – ponovljeni postupak za sljedeću grupu: Grupa 1. Plastično laboratorijsko suđe i pribor

Daje se suglasnost ravnatelju Instituta Ruđer Bošković dr.sc. Davidu Matthew Smithu za sklapanje okvirnog sporazuma: **Laboratorijsko posuđe i pribor za BioProspecting** – ponovljeni postupak za sljedeću grupu: Grupa 1. Plastično laboratorijsko suđe i pribor, s ponuditeljem KEFO d.o.o., Nikole Tesle 10, 44000 Sisak, Hrvatska, na iznos 832.186,67 HRK bez PDV-a, odnosno 1.040.233,34 HRK s PDV-om.

**O b r a z l o ž e n j e**

Institut Ruđer Bošković proveo je otvoreni postupak javne nabave za predmet nabave: **Laboratorijsko posuđe i pribor za BioProspecting** – ponovljeni postupak za sljedeću grupu: Grupa 1. Plastično laboratorijsko suđe i pribor**,** Evidencijski broj nabave: 690, broj objave postupka iz Elektroničkog oglasnika javne nabave 04.036, broj objave postupka iz Elektroničkog oglasnika javne nabave 2021/S 0F2-0015612, Ispravak Objave: 2021/S F14-0018333**,** Ispravak Objave: 2021/S F14-0019186**,** Ispravak Objave: 2021/S F14-0020245; broj objave iz SL 2021/S 080-205389, Ispravak Objave: 2021/S 092-238437, Ispravak Objave: 2021/S 096-251017, Ispravak Objave: 2021/S 102-267651. Zapisnikom o pregledu i ocjeni ponuda kao ekonomski najpovoljnija ponuda za Grupu 1. Plastično laboratorijsko suđe i pribor, ocijenjena je ponuda oznake: grupa 1 - ponuda 3451 od 02.06.2021., ponuditelja KEFO d.o.o., Nikole Tesle 10, 44000 Sisak, Hrvatska, te se s istim predlaže sklopiti okvirni sporazum. Vrijednost okvirnog sporazuma iznosi 832.186,67 HRK bez PDV-a, odnosno 1.040.233,34 HRK s PDV-om.

S obzirom da, temeljem članka 24. stavak 6. Statuta Instituta, ugovore u pravnom prometu čija vrijednost prelazi 1.000.000,00 kuna ravnatelj može sklapati samo uz prethodnu suglasnost Upravnog vijeća, daje se suglasnost za sklapanje okvirnog sporazuma kao što navedeno u izreci ove Odluke.

Predsjednik Upravnog vijeća

prof. dr. sc. Boris Labar

Dostaviti:

1. Odjel za opće poslove i nabavu
2. Pismohrana UV